Magni Laksáfoss legði samstundis fram vísindaliga grein um eitt sera nógv umrøtt evnið í Føroyum, nevniliga samanhangið millum búskaparvøkstur og fólkavøkstur Búskaparvøkstur og fólkavøkstur í Føroyum Í Føroyum hevur nógv kjak verið seinastu árini um, hvussu vit kunnu skapa fólkavøkstur og búskaparvøkstur í samfelagnum. Magni hevur, bæði sum politikari og sum granskari hjá Syntesa, luttikið í hesum kjakinum og hevur víst á tørvin á vinnuligari menning, eitt nú at vit eiga at skipa eitt vinnuforum og við vakstraravtalum, sum kunnu menna vinnuna og skapa nýggj arbeiðspláss. -Magni Laksáfoss greiðir frá, at tað er alneyðugt støðugt at søkja sær nýggjastu vitanina um, hvussu samfelagið er skrúvað saman og hvussu tað kann mennast. Hetta fyri at trygd skuldi vera fyri, at hon leyk øll krøv á altjóða stigi. Á ráðstevnuni varð greinin løgd fram og har bleiv lagt til merkis tey granskingarúrslit, sum Magni legði fram um samanhang millum búskap og fólkavøkstur. Fleiri granskarar vístu áhuga í einum tættari fakligum samstarvi og ynsktu at fáa meira at vita um innihaldið í hansara gransking. Víðari sigur hann, at tað eisini var stuttligt at síggja føroyska flaggið millum hini fløggini í stóra salinum, har framløgurnar vórðu hildnar. Rósandi orð frá russarum um føroyingar Tað kom annars greitt fram í prátinum við hinar luttakararnar, at fleiri av russisku fyrireikarunum og luttakarunum kendu væl til Føroyar og føroyingar. Eitt nú nevndu teir tann vælsmakkandi føroyska laksin, sum var komin fyri norska laksin, eftir at ES/Russland-boykottið var komið. Eisini kendu fleiri væl til føroyska fótbóltslandsliðið, sum teir hildu vera eina góða og virðiliga umboðan fyri føroysku tjóðina. Samanumtikið var talan um eina hjartaliga og deiliga móttøku á eini góðari ráðstevnu í Moskva. Sambandsflokkurin Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg